GRB

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKI NAČELNIK

KLASA: 406-01/20-01/19

URBROJ: 2186-06-02/1-20-3

Petrijanec, 15. srpnja 2020.

**Predmet*:* Poziv na dostavu ponude za uslugu nabave opreme i postavljanja instalacija pristupnih točaka za javni bežični internet u okvirima inicijative WiFi4EU**

* *dostavlja se*

Poštovani,

Općina Petrijanec započela je s provedbom projekta nabave opreme i instalacija pristupnih točaka za javni bežični internet u okvirima inicijative WIFI4EU.

U skladu s člankom 15. Zakona o javnoj nabavi (ZJN 2016), nabava se provodi sukladno članku 3. Pravilnika o provedbi postupaka jednostavne nabave Općine Petrijanec (»Službeni vjesnik Varaždinske županije« broj 42/17) gdje je navedeno da se u slučaju nabave roba, usluga te provedbu projektnih natječaja procijenjene vrijednosti jednake ili veće od 100.000,00 kn, a manje od 200.000,00 kuna bez PDV-a, jednostavna nabava provodi upućivanjem poziva za dostavu na tri adrese odabranih subjekata pa Vam stoga upućujemo

**POZIV NA DOSTAVU PONUDE U POSTUPKU JEDNOSTAVNE NABAVE**

**za uslugu nabave opreme i postavljanja instalacija pristupnih točaka za javni bežični Internet u okvirima inicijative WiFi4EU**

**I. OSNOVNI PODACI O PROJEKTU**

Inicijativom WiFi4EU u općinama diljem Europe promiče se besplatan Wi-Fi pristup za građane u javnim prostorima kao što su parkovi, trgovi, javne zgrade, knjižnice, zdravstveni centri i muzeji.

Općina Petrijanec je u okvirima navedene inicijative zatražila vaučer u vrijednosti od 15 tisuća eura za ugradnju potrebne opreme i instalacija pristupnih točaka za javni bežični Internet na javnim mjestima, koji je odobren i od strane resornog tijela.

**II. OPĆI PODACI**

**1. Javni naručitelj**: Općina Petrijanec, Vladimira Nazora 157, 42206 Petrijanec

OIB: 59042118698

**Odgovorna osoba Naručitelja:** općinski načelnik Željko Posavec, mag. ing. mech.

**2. Odjeli i osobe zadužene za komunikaciju s ponuditeljima**:

Za komunikaciju s ponuditeljima zadužen je Željko Posavec; telefon: 042/714-220, fax: 042/714-391, e-mail: [nacelnik@petrijanec.hr](mailto:nacelnik@petrijanec.hr)

**III.** **PODACI O PREDMETU NABAVE TE UVJETIMA I DOKAZIMA SPOSOBNOSTI PONUDITELJA**

1. **Predmet nabave:**Usluga nabave opreme i postavljanja instalacija pristupnih točaka za javni bežični Internet u okvirima inicijative WiFi4EU temeljem Sporazuma o dodjeli bespovratnih sredstava u okviru instrumenata za povezivanje Europe (CEF): Program WiFi4EU, Sporazum br.INEA/CEF/WiFi4EU/1-2018/019645-034313, kojeg je Općina Petrijanec sklopila s Izvršnom agencijom za inovacije i mreže (INEA) u okviru ovlasti koje je na nju prenijela Europska komisija.

Predmet nabave nije podijeljen u grupe.

Zadaci i tražene usluge vezane uz predmet nabave opisane su u Prilogu IV. ovog Poziva.

1. **Procijenjena vrijednost nabave:** 91.200,00 bez PDV-a
2. **Evidencijski broj nabave:** 35/JN-20/U
3. **Odabrani postupak nabave**: Sukladno članku 15. Zakona o javnoj nabavi (ZJN 2016) nabava se ne provodi primjenjujući odredbe Zakona o javnoj nabavi, već pozivom odabranim natjecateljima da podnesu svoje ponude sukladno internom aktu – „Pravilniku o provedbi postupaka jednostavne nabave Općine Petrijanec“ (KLASA: 003-05/17-01/4, URBROJ: 2186-06-17-548) od 07. kolovoza 2017. godine.
4. **Mjesto izvođenja usluga:** Općina Petrijanec
5. **Rok za izvršenje usluga:** Krajnji rok za završetak svih usluga je 30. rujna 2020. godine. Početak pružanja usluga je odmah po obostranom potpisu ugovora o nabavi. Isporuka opreme u roku od 60 dana, a implementacija u roku od 30 dana od dana isporuke.
6. **Rok valjanosti ponude:** Rok valjanosti ponude ne može biti kraći od **60 (šezdeset) dana** od dana određenog za dostavu ponude.
7. **Kriterij za odabir ponude** je ekonomski najpovoljnija ponuda, a relativni značaj cijene kao kriterija iznosi 100%.
8. **Način sklapanja ugovora i ugovorne obaveze**: Ponuditelj za instaliranje bežičnog interneta mora se registrirati na portalu WIFI4EU dostupnom na poveznici <https://www.wifi4eu.eu/>. Po odabiru najpovoljnijeg ponuđača, naručitelj će s istim sklopiti ugovor o dodjeljivanju Vaučera u iznosu od 15.000 EUR, a za isporuku i implementaciju predmetnog sustava ovog natječaja. Također, ponuđača s kojim će biti sklopljen ugovor, naručitelj će odabrati kao izvođača za instaliranje bežičnog interneta na web portalu WIFI4EU. Svi ostali uvjeti bit će detaljno definirani Ugovorom, a u skladu s Sporazumom o dodjeli bespovratnih sredstava u okviru instrumenata za povezivanje Europe (CEF): Program WiFi4EU, Sporazum br. INEA/CEF/WiFi4EU/1-2018/019645-034313, kojeg je Općina Petrijanec sklopila s Izvršnom agencijom za inovacije i mreže (INEA) u okviru ovlasti koje je na nju prenijela Europska komisija.
9. **Način plaćanja**: Iznos do 15 000 EUR (s uključenim PDV-om) plaća treća strana - Izvršna agencija za inovacije i mreže (INEA), a prema pravilima WIFI4EU projekta koji su dostupni na portalu <https://www.wifi4eu.eu/>. Na finalnoj fakturi koja će biti u HRK, izvoditelj će, na hrvatskom i engleskom jeziku u opisu fakture, jasno naznačiti koje brojčane stavke fakture će se pokriti vaučerom od (15 000 EUR s PDV-om) te će u opisu fakture naznačiti protuvrijednost tih stavki u valuti EUR, a po srednjem tečaju HNB na dan izdavanja fakture (sve naznačeno na hrvatskom i engleskom jeziku). Najveća protuvrijednost tih stavki može biti 15.000 EUR. Plaćanje će se vršiti na račun odabranog ponuditelja kojega Ponuditelj upiše na WIFI4EU portalu u obliku međunarodnog broja bankovnog računa (IBAN). Svi ostali uvjeti bit će detaljno definirani Ugovorom, a u skladu s Sporazumom o dodjeli bespovratnih sredstava u okviru instrumenata za povezivanje Europe (CEF): Program WiFi4EU, Sporazum br. INEA/CEF/WiFi4EU/1-2018/019645-034313, kojeg je Općina Petrijanec sklopila s Izvršnom agencijom za inovacije i mreže (INEA) u okviru ovlasti koje je na nju prenijela Europska komisija.
10. **Osnove za isključenje gospodarskog subjekta**

**11.1. Kažnjavanje**

1. Ako je gospodarski subjekt koji ima poslovni nastan u RH ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin RH pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Gospodarski subjekt dužan je u ponudi dostaviti izjavu. Izjavu daje osoba po zakonu ovlaštena za zastupanje gospodarskog subjekta.

Izjava ne smije biti starija od tri mjeseca računajući od dana slanja Poziva.

Odgovarajućom izjavom smatrat će se i popunjena izjava iz Priloga V. ovog poziva.

Naručitelj može tijekom postupka nabave radi provjere okolnosti iz ove točke od tijela nadležnog za vođenje kaznene evidencije i razmjenu tih podataka s drugim državama za bilo kojeg ponuditelja ili osobu ovlaštenu za zastupanje gospodarskog subjekta zatražiti izdavanje potvrde o činjenicama o kojima to tijelo vodi službenu evidenciju.

**11.2. Neplaćene dospjele porezne obveze i obveze za mirovinsko i zdravstveno osiguranje**

Naručitelj će isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranja, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe).

Za potrebe utvrđivanja okolnosti iz točke 12. gospodarski subjekt u ponudi dostavlja:

* 1. potvrdu Porezne uprave o stanju duga koja ne smije biti starija od 30 dana računajući od dana početka postupka nabave, ili
  2. važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda iz točke 1. ovoga stavka, ili
  3. izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 30 dana računajući od dana primitka ovog Poziva na dostavu ponude, ako se u državi sjedišta gospodarskog subjekta ne izdaje potvrda iz točke 2. ovoga odlomka ili jednakovrijedni dokument iz točke 2. ovoga odlomka.

1. **Uvjeti i dokazi poslovne i stručne sposobnosti:**
   1. **Sposobnost za obavljanje profesionalne djelatnosti**
2. **Izvod iz poslovnog, sudskog (trgovačkog), strukovnog, obrtnog** ili drugog odgovarajućeg registra kojim ponuditelj - pravna osoba dokazuje da je registriran za obavljanje djelatnosti koja je povezana s ovim predmetom nabave, a ako se on ne izdaje u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

Izvod ili izjava ne smiju biti stariji od tri mjeseca računajući od dana početka postupka nabave.

**12.2. Tehnička i stručna sposobnost:**

Tehnička i stručna sposobnost dokazuje se sljedećim dokazima:

1. Izjavom u kojoj ponuditelj navodi da raspolaže osobama koje posjeduju strukovnu

sposobnost, stručno znanje i iskustvo potrebno za izvršavanje predmeta nabave.

1. Izjavom u kojoj ponuditelj navodi jamstveni rok za instaliranu opremu minimalno 3 godine.
2. Izjavom u kojoj ponuditelj navodi da će pružati usluge održavanja i telekomunikacijskih usluga potrebnih za funkcioniranje projekta.
3. **Tehnička specifikacija:** Predmet nabave opisan je u prilogu III. ove dokumentacije o nabavi. Odabrana ponuda ponuditelja mora odgovarati traženim tehničkim specifikacijama.

**IV. PODACI O PONUDI**

1. **Sadržaj ponude**:

* Ponuda se izrađuje na hrvatskom jeziku i latiničnom pismu, a treba sadržavati:

1. Ponudbeni list pravilno ispunjen i potpisan od strane ponuditelja – PRILOG I.
2. Troškovnik, pravilno ispunjen i potpisan od strane ponuditelja – PRILOG II.
3. Tehnička specifikacija, pravilno ispunjena i potpisana od strane ponuditelja – PRILOG III.
4. Obrazac Izjave o nekažnjavanju – PRILOG V.
5. Potvrda porezne uprave (izvornik ili preslika)
6. Isprava ponuditelja o upisu u poslovni, sudski (trgovački), strukovni, obrtni ili drugi odgovarajući registar (izvornik ili preslika)
7. Izjava kojom ponuditelj dokazuje da posjeduje stručno osoblje
8. Izjava u kojoj ponuditelj navodi jamstveni rok za instaliranu opremu minimalno 3 godine
9. Izjava u kojoj ponuditelj navodi da će pružati usluge održavanja i telekomunikacijskih usluga potrebnih za funkcioniranje projekta.
10. **Način izrade ponude** **i rok za dostavu:**

* PONUDA se dostavlja putem elektroničke pošte na adresu nacelnik@petrijanec.hr s naslovom **„Usluga nabave opreme i postavljanja instalacija pristupnih točaka za javni bežični Internet u okvirima inicijative WiFi4EU**“ ili osobnom dostavom u zatvorenoj kuverti u prostore pisarnice Općine na adresi **Općina Petrijanec, Vladimira Nazora 157, 42206 Petrijanec** s naznakom **„Usluga nabave opreme i postavljanja instalacija pristupnih točaka za javni bežični Internet u okvirima inicijative WiFi4EU**“ - **NE OTVARATI**
* Na omotnici mora biti naznačen naziv i adresa ponuditelja
* Ponuditelj će od strane kontakt osobe biti obaviješten da je ponuda zaprimljena putem slijedeće adrese elektroničke pošte: opcina@petrijanec.hr.

1. **Cijena ponude**: U cijenu ponude moraju biti uračunati svi troškovi i popusti koje iziskuje pružanje usluge koja je predmet nabave.

Ponuditelj upisuje cijene u priloženi Troškovnik tako da za ponuđene stavke upisuje jediničnu i ukupnu cijenu u kunama, te ukupnu cijenu svih stavki troškovnika.

Cijena ponude je nepromjenjiva tijekom trajanja ugovora o nabavi.

Količine iskazane u troškovniku su nepromjenjive i fiksne.

1. **Rok za dostavu ponude**: **21.07.2020. godine do 09:00 sati.**

**Ponuda pristigla nakon isteka roka za dostavu ponuda neće biti uzeta u obzir.**

1. **Pregled i ocjena ponuda** izvršit će se po isteku roka za dostavu ponuda od strane članova Stručnog povjerenstva sastavljenog od ovlaštenih predstavnika Naručitelja.

Otvaranje ponuda nije javno.

1. **Donošenje Odluke o odabiru ili poništenju**

Na osnovi rezultata pregleda ponuda Naručitelj donosi u pisanom obliku Odluku o odabiru ili poništenju najkasnije **u roku od 8 dana** od dana isteka roka za dostavu ponude te će istu dostaviti odabranom ponuditelju putem elektroničke pošte te o odabiru na isti način obavijestiti ostale ponuditelje.